21. september 2020

I medfør af § 37 stk. 1 i Forretningsordenen for Inatsisartut fremsætter jeg følgende spørgsmål til Naalakkersuisut.

**Spørgsmål til Naalakkersuisut:**

1. **Agter Naalakkersuisut at tage skridt til, at §§ 3 og 4 i lov nr. 329 af 30. Marts 2019 ved kongelig anordning sættes i kraft for Grønland? Svar begrundes.**
2. **Hvilke ressourcer og kompetencer vil det kræve at indføre en bestemmelse i kriminalloven som kriminaliserer psykisk vold?**
3. **Hvilken økonomisk referenceramme vil det kræve, at indføre bestemmelsen?**
4. **Er Naalakkersuisuts Strategi og handleplan mod vold 2014-2017 evalueret?** 
   1. **Hvis ja, hvilke erfaringer har man gjort sig for at arbejde videre med strategien?**
   2. **Hvis nej, hvorfor er der ikke evalueret på denne?**
5. **Hvilke andre tiltag har Naalakkersuisut fremsat for at forebygge vold og psykisk vold?**

(Demokraternes Inatsisartutgruppe)

**Begrundelse**Danmark har pr. Marts 2019 revideret deres straffelov til også at omfatte straf ved psykisk vold.

PÅ trods af, at der er et fald af kriminalretslige lovovertrædelser fra 2017 – 2018 er der ingen væsentlig fald på sædelighedsforbrydelser og forbrydelser mod liv og legeme. (kilde: [www.stat.gl](http://www.stat.gl)).

Det er ligeledes tankevækkende, at der fortsat forefindes en høj andel af forbrydelse mod offentlig myndighed i vores land. Den hårde tone i samfundsdebatten i disse år, og en højere grad af brugen af de sociale medier, hvor mange gør brug af chikane og mobning, kan meget muligt have en negativ påvirkning på det enkelte menneske. Det er i forvejen påvist, at psykisk vold i mange tilfælde fører til store menneskelige tab, og at det kan være enormt omkostningsfuldt for et menneske at genvinde balancen og derved opnå et godt liv. Derfor finder jeg det væsentligt at vide, hvilke planer Naalakkersuisut har for at fremme befolkningens psykiske og mentale sundhed via lovgivning og forebyggende tiltag.

Vores børn er vores fremtid. Derfor er det altafgørende for vores samfund at kunne vise konsekvenser ved alvorlige voldshandlinger, således at man også arbejder med forebyggende tiltag så tidligt som muligt.

Lov om psykisk vold er trådt i kraft den 9. januar 2019 i Danmark.

Følgende citat fra justitsministeriets hjemmeside finder jeg interessant, da jeg mener at vi som samfund også skal have en tydeligere politik om acceptabel moralks adfærd:

*”Med lovforslaget indføres en selvstændig bestemmelse om psykisk vold i straffeloven. Lovforslaget har til formål at kriminalisere psykisk vold og skal afspejle, at psykisk vold kan være lige så alvorligt og skadeligt som fysisk vold, og at udøvelsen af psykisk vold er lige så strafværdigt som udøvelse af vold i øvrigt.*

*Lovforslaget har endvidere til formål at sidestille psykisk vold med fysisk vold i relation til f.eks. strafforhøjelse på grund af tidligere domme om vold (gentagelsesvirkning). Det foreslås, at strafforhøjelsen skal finde anvendelse på gerningsmænd til vold eller psykisk vold, som tidligere har fået en dom for enten vold, psykisk vold eller en anden forbrydelse, der har været forbundet med forsætlig vold.*

*Det foreslås desuden, at forældelsesfristen udskydes i sager om psykisk vold mod personer under 18 år, når forholdet er begået af en person i eller nært knyttet til forurettedes hudstand. Forældelsen skal således tidligst regnes fra det tidspunkt, den forurettede er fyldt 21 år.”[[1]](#footnote-1)*

Herudover indeholder lovforslaget ændringer i retsplejeloven, lov om tilhold, opholdsforbud og bortvisning, lov om knive og blankvåben m.v., lov om våben og eksplosivstoffer og ægteskabsloven som følge af den foreslåede kriminalisering af psykisk vold.

Argumenterne for indførsel af bestemmelser indenfor kriminalloven kan være med stadfæste, hvordan vi som samfund ønsker at indrette os for at opnå en større grad af mental sundhed med respekt for hinanden.

Jeg ønsker at mine spørgsmål må blive besvaret indenfor 10 arbejdsdage.

1. (https://www.justitsministeriet.dk/nyt-og-presse/nyhedsbrev/2019/nyhedsbrev-af-11-januar-2019) [↑](#footnote-ref-1)